Държавен вестник, бр. 2, 2026 г., стр. 95

БРОЙ  2	
Д Ъ Р Ж А В Е Н  В Е С Т Н И К 	
СТР.  95  
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на втора и трета степен на професионална 
квалификация съгласно Закона за професионалното образование и обучение 
За придобиване на  втора и трета степен на професионална квалификация по професията 
„Автомобилна техника и мехатроника“ от Списъка на професиите за професионално образование и 
обучение, утвърден от министъра на образованието и науката със Заповед № РД09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация  
 за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация 
 за ученици – завършено основно образование 
 за лица, навършили 16 години –  придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1 Втора степен на професионална квалификация по професията 
Придобилите втора степен на професионална квалификация по професия „Автомобилна 
техника и мехатроника“  имат професионални знания, компетентности и умения за извършване 
на дейности по експлоатация, техническо обслужване и ремонт на автомобилна техника, както и 
по  изработване на автомобилна техника и компоненти. 
При работа в автомобилни сервизи, като монтьори и механици, изпълняват дейности по 
техническо обслужване, поддържане и ремонт на автомобилна техника, водят техническа 
документация за извършените ремонти. Настройват, монтират, поддържат, осигуряват сервизно 
обслужване и ремонтират двигатели, механичното и друго оборудване на автомобилната техника. 
Откриват дефекти, свалят и заменят дефектни части. Отчитат извършената работа. 
Като водачи на моторни превозни средства и механици в гаражи на транспортни 
предприятия осъществяват експлоатация (управление), периодично сервизно обслужване, 
аварийни и планови ремонти на автомобилната техника.  
В предприятията за изработване (производство) на автомобилна техника и компоненти, 
съобразно длъжностните характеристики на позицията, извършват ръчно и машинно сглобяване 
съгласно спецификации и процедури на компоненти и изделия за автомобилна техника. 
Произвежданите компоненти и изделия могат да преминават от един работник към друг по 
поточна линия. Проследяват и проверяват завършените сглобки в съответствие с установените в 
техническата документация процедури за контрол и на части, елементи и сглобки.  
Работят с автомобилни части и компоненти,  материали, технологично обзавеждане и 
оборудване, специализирано оборудване и софтуер за експлоатация, изработване, техническо 
обслужване и ремонт на автомобилна техника и мехатроника.